Document ID: /fineweb-2-swissfilter-quality_10-filterrobots/filtered/02823.jsonl.gz/48

Prateći događanja i sudbine naših ljudi koji svojom sudbinskom životnom stazom koračaju diljem svijeta, ovaj put iz anonimnosti izvučena je priča o Mati Bulju koji svojim talentom pronosi pozitivan glas posavski daleko od rodnog zavičaja. Mato Bulj je rodom iz Jošave-Potočana u općini Odžak i već više od dva desetljeća radi i živi u Švicarskoj.
Općinski načelnik Jakov Ivanković održao je prvi radni sastanak s investitorima, izvođačima radova i ovlaštenim osobama za nadzorom nad izvođenjem radova u projektu vodoopskrbe naselja Vrbovac - Jošava.
Sastanku su prisustvovali Alen Robović (UNDPI), u svojstvu koordinatora na projektu, Vladan Čukić i Obrad Šapčević (Zavod za vodoprivredu RS), stručni nadzor nad izvođenjem radova, Alaga Džekić i Nedžad Topčagić ispred izvođača radova i Ana Ćulap. koordinatorica na projektu ispred Općine.
Sinoć je u Centru za kulturu u Odžaku promovirana četvrta knjiga Zorana Dujaka pod naslovom "Obaveza". Promociju je otvorila i njome moderirala Ružica Lović, čitajući na početku prvi pasus nove Dujakove knjige. Treba kazati kako je mala dvorana centra
za kulturu ovom prigodom bila popunjena
do posljednjeg mjesta.
Govoreći o knjizi Mr.sc. Anto Knežević je naglasio kako je ovo povijesni roman čija se radnja nastavlja tamo gdje prestaje radnja prethodnog Dujakovog romana "Plandišće", a ovaj je opet bio nastavak prvog Dujakovog povijesnog romana "Berlin pa Odžak". Zajedničko svim trima ovim romanima, kaže Knežević jeste da oni prate sudbinu hrvatskih ljudi odžačkog kraja od početka drugoga svjetskoga rata pa do sredine pedesetih godina prošloga stoljeća.
15. memorijalni dan u Potočanima (Jošavi) održan je 10. rujna 2016. godine.
Neumorna skupina od 20-tak putnika, iz svih dijelova Švicarske zaputila se, uveče 09. rujna, autobusom „Prevoz turista“ put Jošave, gdje su sretno stigli, ujutro 10. rujna.
Vrijedni domaćini dočekali su svoje goste uz kavu, rakijicu i pečeni odojak.
Za podsjećanje, ovaj memorijalni dan se organizira u znak zahvalnosti i sjećanja na poginule branitelje iz ovih krajeva: Ivana Sivrića, Marinka Ambrozića, Peru Ambrozića, Juru Barbarića, Antu Grgića, Iliju Kljajića, Antu Kneževića, Zdenka Martinovića, Matu Pudića, Jozu Tomića i Vinka Udovčića čija imena su urezana u spomen ploču ispred doma u Jošavi. Na taj dan se odaje počast ne samo pomenutim, nego i svim poginulim braniteljima Bosanske Posavine.
Već 15. put sastaju se mještani, koji su ostali na svojim ognjištima, sa svojim susjedima i rođacima koji na taj dan dolaze iz dijaspore, većinom iz Švicarske.
Dana 30.07.2016 u Potočanima
su održani tradicionalni
"Potočanski Susreti"
Kompletan prilog
možete pogledati
Mladi napadač FC Züricha Anto Grgić potpisuje svoj novi profesionalni ugovor za VfB Stuttgart 1893 e.V.
19-godišnji Švicarac (rođen u Jošavi) odlazi u Bad Cannstatt i potpisuje ugovor do 30 Juna 2020 godine a igraće sa brojem 8.
Grgić počinje karieru u mladom timu
FC Züricha 2009 godine a prošle godine počinje svoj put u prvoj postavi FC Zürich.
Visok 188 cm vezni i napadač odrađuje 24 utakmice i zabija 4 gola.
Za Juniore FC Züricha odigrao je 27 utakmica i pogodio 6 puta
Rim - Fra Šimo Ivelj, član Franjevačke provincije Bosne Srebrene, obranio je 20. lipnja na Fakultetu kanonskog prava Papinskog sveučilišta Antonijanum u Rimu doktorsku disertaciju pod naslovom „Kanonske mjere s obzirom na napuštanje Katoličke crkve formalnim činom“.
Radnja je podijeljena u tri poglavlja.
Prvo poglavlje, naslovljeno "Pritjelovljenje Kristovoj Crkvi prema Zakoniku kanonskog prava iz 1917. i 1983.", opći je uvod u tematiku. Naglasak je stavljen na sakrament krštenja sa izričitog pravnog gledišta, tj. na kanone 87 ZKP-1917 i 96 ZKP-1983, kojim osoba biva pritjelovljena Kristovoj Crkvi i stječe pravnu osobnost s dužnostima i pravima. Da bi vjernik u potpunosti mogao vršiti svoja prava i dužnosti koja su kršćanima vlastita, mora ostati u punom zajedništvu s Katoličkom crkvom vezom ispovijedanja vjere, sakramenata i crkvenog upravljanja. Samo krštenjem osoba pravno postaje član Katoličke crkve na konstitutivni, radikalni, ontološki i neizbrisiv način. Zahvaljujući neizbrisivom krsnom sakramentalnom pečatu (character baptismale) to pritjelovljenje ne može biti nikad izgubljeno, izbrisano ili opozvano, jer je po svojoj prirodi trajno i neopozivo.
Odžak, 17. lipnja 2016. godine
Poštovani članovi, simpatizeri, potencijalni birači Hrvatske stranke prava
Bosne i Hercegovine!
U Okviru Dana sjećanja 2016. u odžačkom Hotelu Euro upriličen je okrugli stol na temu Sjećanje na "Domovinski rat". Prvi uvodničar je bio Željko Raguž, ravnatelj Dokumentacijskog centra Domovinskog rata za Bosnu i Hercegovinu. On je u svom izlaganju govorio o važnosti prikupljanja, obrade i predstavljanju javnosti dokumenata i svjedočenja sudionika Domovinskog rata. Zaključio je kako je potrebno sustavno i znanstveno baviti se ovom problematikom jer je to jedini mogući način da se očuva istina o nedavnom vremenu i njegovom karakteru.
Jakov Sedlar, filmski djelatnik je naglasak stavio na Domovinski rat u suvremenim medijima. Sukus njegova izlaganja bi se mogao svesti na zaključak: Ako danas o nečemu svijetu želite pružiti informaciju, morate to uraditi u kratkoj video formi, po mogućnosti na engleskom jeziku. U suprotnom vaša istina prelazi u zaborav.
Jučer je svečanim misnim slavljem na Nujića groblju za sve stradalnike Dugog svjetskog rata, ovoga kraja, još jednom potvrđeno opredjeljenje: "Očuvati sjećanje na žrtvu, sveti je zadatak živih." Predvoditelj misnog slavlja fra Božo Lujić je na početku svoje propovijedi najzornje objasnio zašto treba i dalje obilježavati Dane sjećanja. On je kazao da samo pomirena i shvaćena prošlost može proizvesti mirnu sadašnjost. A jedino takva, mirna sadašnjost obećava izvijesnu budućnost. U nastavku svoje propovijedi kazao je kako se svaka hrvatska obitelj ovoga kraja, u zadnjih sedamdeset i jednu godinu, na svoj način nosi s traumama koje su nastale kao gubitak očeva, sinova, braće i sestara. Naveo je i osobni primjer.
Sinoć je u odžačkom Centru za kulturu promovirana knjiga prof. dr Bože Žepića "Nacija i nacionalno pitanje". Promotor prof.dr Mile Lasić, prodekan Pravnog fakulteta Sveušilišta u Mostaru je između ostaloga kazao kako ova knjiga, za razliku od prethodnih Žepićevih djela koja su uglavnom dijagnosticirala stanje i postavljala pitanja, nudi i konkretna rješenja državnog ustroja Bosne i Hercegovine. Dr Lasić je kazao kako Žepić u ovom svom kapitalnom djelu za rješenje enigme Bosne i Hercegovine kao preduvjet postavlja rješenje nacionalnih pitanja sva tri naroda u BiH. U ovom trenutku u BiH Srbi kao narod imaju najbolje riješeno nacionalno pitanje, Bošnjaci su u težem a Hrvati u najnepovoljnijem položaju, kada se gleda na stanje ostvarenja nacionalnih prava, naglasio je prof.dr Mile Lasić.
Križnim putem kapela na Smrekovcu - križ na Odića bašči, započeli su Dani sjećanja 2016.godine. Prošlo je dvadeset godina kako se na prostoru Podvučijaka obilježava sjećanje na hrvatske žrtve Drugog svjetskog i domovinskog rata. Prvu javnu manifestaciju organizirali su 1996. godine pokojni fra Grga Vilić i tadašnji predsjednik "Napretkove " podružnice dr Miroslav Ratančić. Od tada se svake godine pod kraj svibnja organiziraju različite priredbe kojima se nastoji očuvati sjećanje na, u prvom redu nevine hrvatske žrtve partizanskog pogroma, koje su smaknute na koncu i u neposrednom vremenu iza Drugog svjetskog rata.
Eh kako divan je
Miris kukuruznoga kruha
Od onoga Žita bijeloga.
Kako su mnoge godine
Urod svoj dale
Pa djecu mnogobrojnu i
Usta gladna nahranile.
Eh kako mirise kukuruza
Veličanstveno mami
Ulica u kojoj živjeh 1000 dana opsade zjapiše prazninom, a zrak tako gust i napetost tolika da se nožem mogla rezati. Jedini zvuk u našoj ulici bijaše onaj pisaćeg stroja iz Miljenkove kuće.
Ulica Mile Radojevića za povijest strminom svojom podsjeća na brda moja prema lipi, po kad snijeg padne ne može se lako uzići niti sići, led bi nam podmetao noge i samo bi klizili niz srminu.
Danas je prosto nemoguće otvoriti jedan od ovih virtualnih medija a da ne naletite na tekstove žaljenja za vremenom koje je iza nas. Žalopojke svih tipova, za ljepšim životom, sretnijim i drugačijim djetinstvom, žal za vremenom u kojem smo bili mladi.
Ko se danas ne sjeća prvih ekskurzija, prvih izleta u nepoznato. Tih dana kada smo prvi puta napuštali „domaći teren“ i gonjeni radoznalošću mladosti proširivali svoj vidokrug obrazovanja, kulture. Taj dan kad prvi puta kao nejaki pilići provirimo glavu ispod zaštitičnog trupla majke, samouvjereni da znamo sve što nam treba, upustimo se u pustolovinu. Vjerovatno poslije neprospavane noći, budno iščekujući jutro, možda i prvi puta dizali smo se na noge poslije prvog poziva.
Osvanuo je prelijepi sunčani dan u Posavskoj ravnici i donio nam blagdan Sv. Juraja. Taj blagdan nam donosi jedan jak primjer, a to je da vlastito uvjerenje odnosno vlastitu vjeru koju smo dobili od apostola ne mijenjamo pod nikakvom silom dušmana, nego hrabro svjedočimo za Svijetlo pa makar pod cijenom života.
U nazočnosti pripadnika Odžačke 102. brigade HVO, članova obitelji poginulih, umrlih i nestalih, predstavnika institucija vlasti, te brojnih građana općine Odžak, jučer je u 10:00 sati polaganjem vijenaca i paljenjem svijeća ispred spomen-obilježja poginulim braniteljima Domovinskog rata u Odžaku, obilježena 24. obljetnica osnutka Odžačke 102. brigade HVO.
Obično u vrijeme vjerskih blagdana preplavi nas mnoštvo svakojakih svetaca koji se smiješe sa isto toliko Instagrama. Poruke su različitog tipa ali uglavnom namjera im je ista, stoga tipovi sa predivnim plavim očima pružaju ruke i viču „imali mjesta za mene u tvom srcu“ dok se ženama preporučuje „otvori vrata svog doma,da osjetiš ljubav“. U suštini nisu to loše poruke, bolje je širiti ljubav prema bližnjem nego mržnju. Međutim, meni koji nisam baš na ti sa vjerskim ubjeđenjima, bude to nekako plitko,neubjedljivo, čisto da se zadovolji forma bez one naše ubjedljivosti u nešto, onako „iz dubine duše“.
Znam da je „NADA“ vjera u mogućnost ispunjenja mogućeg, a nije „VJERA“ nada u ispunjenje nemogućeg. Shvatite kako hoćete ali iskrenost čestitki nije blještavi buket koji priča sa Vama na Instagramu, nego iskrena želja onog ko ga šalje. Ja vjerujem u žive svece oko sebe, ljude koji su živi ili su živjeli među nama kao sveci a mi smo ih doživljavali svatko na svoj način, ali većini su bili neinteresantni.
Davor Sučić, poznatiji kao Sejo Sexon, autor mnogih pjesama i pjevač kultnog sarajevskog benda Zabranjenog pušenja, nedavno je dao interviju u kojem objašnjava pojam revivala fašizma i ustašluka na prostoru bivše Jugoslavije. Slažem se sa njegovim riječima da treba povijest ostaviti povjesničarima te otvoriti adekvatnu polemiku u svim medijima, da se konačno prestane sa relativiziranjem svih žrtava, kako fašizma tako i komunizma. Citiram Seju „ljepše je pričati momcima da su djedu presudili komunisti nego da je ubijao i klao“, vjerujem da žrtve u Bleiburgu nisu sve nevine žrtve, ali molim Vas zar je 100 tisuća ljudi kolateralna šteta ako je pri tom ubijeno tisuću loših. Ja mojim momcima nisam smio pričati ni da su ubijeni moji djedovi od strane komunista, nego smo krišom u tajnosti porodičnog doma govorili kako su djedovi nestali.
Dana 28. veljače 2016. godine održani su Zborovi podružnica Hrvatske stranke prava Bosne i Hercegovine u Odžaku i Orašju, na kojima su izabrana nova vodstva u ovim podružnicama.
Izaslanicima zborova su se obratili predsjednik Županijskog vijeća i član Glavnog stana gospodin Martin Andačić, predsjednik Podružnice Modriča i član Glavnog stana gospodin Francisko Brdarić, član Glavnog stana i predsjednik Pravaške mladeži gospodin Nikola Raguž i predsjednik Glavnog stana HSP BiH dr. Zvonko Jurišić.
U njihovim izlaganjima bilo je riječi o radu stranke u proteklom periodu, o skorom osnivanju novih podružnica u Posavini: Vukosavlje, Bosanski Brod, Foča-Doboj i Gradačac, aktivnostima mladeži HSP-a BiH, te o predstojećim Općinskim izborima.
Da prostite, glamatam onim daljinskim od televizora, pa letim sa jednog kanala na drugi, sad njemački pa „naš“ pa drugi, pa prvi.
Naletim ti na HRT4,prijenos sjednice Sabora, velim sebi ajd ovo mi dođe nešto između pozorišta u kući, farme i velikog brata. Politikom se bavim tek toliko da znam kad su izbori,ko je „pobijedio“, ponekad znam ko je i predsjednik vlade. Kao ovih dana u hrvatskoj, bogami u hrvatskoj ovih dana znam i za ministra kulture dr.Hasanbegovića. Nemoš ti više otvorit novine, uključit televizor da ne pljuju po čovjeku.
Evo opet nove pjesme moje
opisat ću ja djetinstvo svoje
u majčinom stomaku sam bio
kada mi je otac poginio...
Moj brat Dragan posve mali bio
malo našeg tatu zapamtio
kada me je majka porodila
po mom ocu ime mi nadila...
Udovica s dva sina nejaka
lijepo nas je odgajala majka
niti kukam nit kome prigovaram
u duši mi potreba se stvara...
Kako mnogi kažu, istina je skoro pa uvijek na strani aktivne manjine. Pa reko daj da i ja budem malo aktivan,mada nemam namjeru da posjedujem istinu.
Začuđuje me ovaj javašluk u medijima, neodgovorno drkanje pojmova. Da, neograničene slobode ponekad nisu dobre, pokazale su nam banke i njihovo globalno prodavanje „muda za bubrege“. Na kraju, mi se malo zajebali, pa spašavaj ko koga može, naravno regionalno. Očito je danas tako i sa ovim medijima
Mrzim podrume
onako tamne,
usnule.
Mrzim njihove kaldrme
kad uzdahe iz ćoška izbije
ko odluke teške kad zagrme.
Uredno spremljene
uspomene poredane u kutije.
Mrzim čudne ambicije
u trenutku zamrzle,
ko stid
kad u strahu obamre.
Mrzim stare modre kofere
u njih ugurane sušare,
Sad je ljeto u mom kraju
vjenčanja se pripremaju
Za svadbe se selo sprema
a mene još tamo nema
Gdje šargija sitno svira
uz nju cvili violina
Tu je moje rodno mjesto
Tu je moja Posavina
Iz ognjišta gdje se dimi
i gdje majka čeka sina
Tu je moja kuća stara
Tu je moja Posavina
Već odavno gušim u sebi, velim malo ću ja to preuredit pa ću izbacit iz sebe. Kao prvo, da ne pametujem ja mnogo. Ja nikada nisam studirao i nisam zvršio nikakav fakultet. Ovo Vam govorim jer se danas završavaju fakulteti i bez studiranja. Ali nećemo o tome, svatko ima pravo na svoje mišljenje.Za mene je uvijek važnija bila životna škola nego bilo koja doktorska disertacija zasnovana na marksističkoj doktrini. Veći ekonomski stručnjak je radnik nižeg ranga u kapitalističkoj Evropi, nego ekonomski kolega kojem je magistarski rad
samoupravni socijalizam. Toliko o tome i toj hijerarhiji intelekta, teško je pameti odrediti i odgovarajući čin.Danas u vrijeme globalnog blebetanja i individualnog djelovanja/reagovanja mnogo toga je nejasno i nerazumno.
Župa je dobrim dijelom smještena u općini Odžak, ali ne sva. Dio župe, posebno gdje je župna kuća i područje filijale Srnava, pripada Republici Srpskoj, pa ta granica prolazi između župne kuće i crkve.
Posavska župa Potočani, smještena nedaleko od Odžaka, pravi je smiraj za oči i dušu. Prolazeći plodnim ravnicama i brežuljcima, između rijeka Bosne i Save, pogled upija svježe izbrazdane oranice, polja kukuruza, uređena dvorišta i kuće moderne gradnje, gotovo nove, a mnoštvo kapelica uz put cjelokupnom ambijentu daje notu svetosti.
Čini se da ovdje vrijeme ima neki svoj ritam koji zahvaća i one koji kroče na potočansko tlo. Iščezava užurbanost, potreba za pogledavanjem na sat ili mobitel, napetost... Umjesto toga, prevladava mir, opuštenost, zadovoljstvo. Spontano se nameće misao o ljepoti življenja u ovom kraju i suživotu s prirodom koju je jesen dodatno prošarala i ukrasila svojim bojama, dok pluća udišu čist zrak koji tjera rumen u obraze.
U subotu 24.10.2015. organizirala je Kulturna udruga posavskih Hrvata „Župa Potočani.CH“ svoje tradicionalno petnaesto po redu „Potočansko Prelo“, ovaj put u Niedergösgenu.
Bio je pripremljen bogat i raznovrstan program koji je najavila Marija Iličević, a u kojem su goste zabavljali; Sova Band sa Samirom i Mariom te Izvorna grupa Pajte.
Ima tako godina
Kad nikoga ne volim.
Poslušno ispijam svoj koktel emocija
Naočigled,ispravan stav
Bez molbe.
Ukrašen šarenim suncobrančićom
Razapetim, ko životom golim.
Srčem
Kroz debelu žutu cjevčicu
Koktel za koktelom
Smijem se
A znam da ću
Večeras sve izbaciti
Osvanuo je jedan od onih deprimirajućih nedjeljnih kišnih dana.Tijelo ste izmrcvarili desetosatnim spavanjem i besmislenim izležavanjem u krevetu.Stoga poželite bar u ranim popodnevnim satima da otvorite oči,a od naprezanja u stanju ste napregnuti par moždanih vijuga koje ste sačuvali baš za ovakve trenutke.Prebirete po onoj hrpi knjiga koja je tu a i sami ne znate iz kojeg razloga.
U petak, 18. Rujna 2015. godine ponovno se okupila ekipa od oko 20-tak putnika koji su se autobusom „Prevoz-turista“ iz skoro svih dijelova Švicarske zaputili put Jošave, gdje je za 19. Rujna planirano obilježavanje 14. Memorijalnog dana.
Memorijalni dan se organizira već 14 godinu zaredom u znak zahvalnosti i sjećanja na poginule branitelje iz ovih krajeva: Marinka Ambrozića, Peru Ambrozića, Juru Barbarića, Antu Grgića, Iliju Kljajića, Ivana Sivrića, Antu Kneževića, Zdenka Martinovića, Matu Pudića, Jozu Tomića i Vinka Udovčića čija imena su urezana u spomen ploču ispred doma u Jošavi. Na taj dan se odaje počast ne samo pomenutim, nego i svim poginulim braniteljima Bosanske Posavine. Već po 14. put sastaju se mještani, koji su se vratili na svoja ognjišta, sa svojim susjedima i rođacima koji na taj dan dolaze iz dijaspore, najvećim dijelom iz Švicarske.
Gospodin šalje radnike u žetvu svoju 27.06.2015. u crkvi Majke Božje Remetske, u Zagrebu, zaređen je vlč.Antonio Mikulić za vojnoga kapelana ( Vojni ordinarijat u Republici Hrvatskoj).
U doba kada društvom vlada vjerski indiferentizam, egoizam, senzacionalizam, individualizam, sve što društvo čini sterilnim, bez duše, sve što se protivi Objavi i Predaji, naša župa Potočani postaje bogatija za još jednoga svećenika. Njiva Gospodnja je ogromna, radnici Gospodnji dolaze i to je veliki dokaz da Bog ne ostavlja svoj narod.
U svijetu punoga kaosa, patnje, utješno je znati da neke stvari ostaju nepromjenjive a to je naša vjera koja je ujedinjena u jednu obitelj, ujedinjena u Isusu Kristu.
Braćo i sestre,upriličimo naše molitve za našega mladomisnika vlč.Antonia Mikulića, jer upravo sada treba da radosno trpi sve pogrde društva u koje ide zbog imena Isusovog. Vidimo se 26.07.2015. na Mladoj misi u Potočanima.
Pax et bonum!
Pripremio: Blažević Ivica.
Prije dva dana završena je7.međunarodna konferencija antropologa jugoistočne Europe (18.-21. rujna 2014.)u Istanbulu ili Carigradu (na slici) . Antropolozi proučavaju ljude i njihovo ponašanje te pokušavaju primijeniti svoje znanje za rješavanjeljudskih problema. Sponzori carigradske konferencije bili su sveučilište Kadir Has iz Istanbula , Südosteuropa-Gesellschaft iz Münchena, Zaklada Wenner- Gren iz New Yorka te Turska promidžbena zaklada iz Ankare. Predsjednik Organizacijskog odbora bio je prof. dr. Asker Kartarı sa sveučilišta Kadir Has iz Istanbula. Službeni jezik skupa bio je engleski.Tema konferencije bila je "Kulture u krizi". Sudionici konferencije raspravljali su o "doživljavanju i suočavanju s nemirima i katastrofama u jugoistočnoj Europi". Razmatrane su krize u raznim područjima života: u obitelji, narodu, vjerskim zajednicama, tijekom rata i u miru, u raznim oblicima patnje (bol, siromaštvo, nezaposlenost), uništavanje prirodnoga okoliša(poplave i druge prirodne katastrofe) i tako dalje.
Izlaganje o bitci za Odžak 1945.
Jedan od prihvaćenih referata zvao se "25. svibnja 1945. u Odžaku u Bosni: posljednja bitka drugoga svjetskog rata u Europi". O toj je temi govorio predsjednik udruge "fra Grga Vilić", mr. sc. AntoKnežević iz fra Grgine rodne župe Potočani.
Kompletan prilog i izlaganje gospodina Kneževića možete pogledati >> ovdje <<
Čitajući knjigu „Nacionalni park – Srbija“ dobio sam neodoljivu želju da svojim riječima opišem stanje u državi u kojoj sam rođen.Više će to biti autobiografsko opisivanje doživljaja od samog odlaska pa do godišnjeg povratka korijenima.Međutim, danas je struktura društva promijenjena, od mog odlaska,pa ću morati prilagoditi moje pisanje današnjoj strukturi. Naime,danas je u Socijalističkom Savezu Bogalja i Hulja (u daljnem tekstu BiH) oko 99,9999 % visoko obrazovanih stanovnika,pa ću pokušati bar ...
Kompletan članak pročitajte
U subotu 8. svibnja 2014. održano je u dvorani Chliriethalle u Oberglattu (Zürich) četrnaesto po redu Potočansko prelo. Ovu zabavu organizira Udruga župljana župe Potočani (Odžak, BiH) koji žive u Švicarskoj www.župapotočani.ch . U zabavnom dijelu ove fešte nastupili su Stipo i Slađa s bendom (Emso i Andrija) te grupa Izvorno blago , koja njeguje posavsku izvornu glazbu. Udruga nastoji svake godine dati šansu nekom drugom folklornom društvu, pa su ove godine nastupli članovi HKUd Posavina iz St. Gallena . Oni su u živopisnim posavskim nošnjama otplesali tri koreografije, a na kraju svog nastupa pozvali su i publiku da im se pridruži u tradicionalnom kolu.
Kompletan prilog možete pogledati >>>ovdje<<<
A možemo vam ponuditi
Zoran Dujak, autor knjige "Berlin pa Odžak", završio je rukopis nove knjige pod nazivom "Plandišće". U novoj knjizi
on opisuje kako su se vlaškomalski branitelji dvadesetak mjeseci nakon 25. svibnja 1945. skrivali i nastavili oružanu borbu u podvučijačkim selima. Živjeli su u podzemnim skloništima. Kretali su
se po brdskim selima, od Pećnika i Srnave preko Potočana, Jošave i Vrbovca do Svilaja i Brusnice. Autor opisuje i konačnu likvidaciju njihove skupine, kao i sudbinu mnogih hrvatskih
udovica.
Autor još uvijek nema sav novac potreban za tiskanje knjige. Oni koji žele pomoći, mogu se javiti Zoranu Dujaku na njegov fiksni telefon u BiH: 031 763 493. O ovoj knjizi autor želi obavijestiti i sve Srnavce.
Stručno mišljenje o novoj knjizi Zorana Dujaka napisao je magistar Anto Knežević, predsjednik udruge "fra Grga Vilić".
Predgovor knjizi možete pročitati >>> o v d j e <<<
„Ima tako časova u čovjekovom životu,koji vazda ostaju u sjećanju , kojima vrijeme – ubica svojim lukavim načinima ne može baš ništa. Zasipa ih pijeskom svakidašnjih događaja , rasteže do pucanja niti koje nas sa njom povezuju , a uspomena ne haje,čak bogatija i svježija vremenom postaje.
" Ivo Andrić "
Ja ne bih puno tu dodavao,sve je rečeno u ovih nekoliko Andrićevih riječi, vezano za ovo naše druženje koje doživljavamo svake godine drugog vikenda u rujnu.Kao majci koju čeka težak porod,zabrinutoj zbog svega,priznajem da nam najmanja sitnica neravnomjerno poreda bore na čelu.Tako i nama koji se uputimo u tu avanturu,brinemo se o vremenu,mjestu u autobusu,o gužvi na putu,o povratku.Međutim,kao i majci pored svih poteškoća koje donosi svako rađanje novog života, kad taj život udahne svojim plućima prvi put početak postojanja i oglasi se plačem koji u majčinim ušima odzvanja kao najljepša simfonija od Boga stvaraoca tih čudesnih nota novog života,zaboravi na sve.
Kompletan prilog možete pogledati " O v d j e "
U srijedu, 24. rujna 2014. godine, održana je još jedna tribina udruge "fra Grga Vilić". Predavač je bio dr. fra Ivan Dugandžić, župni vikar iz Međugorja i fra Grgin prijatelj iz studentskih dana (na slici).
Tribina o miru počela je u 19 sati. Još jedanput je dvorana na katu odžačkog Centra za kulturu bila pretijesna za sve posjetitelje. Stoga su vrata dvorane bila otvorena pa su neki predavanje slušali stojeći u predvorju. Uspjeh je još veći kada znamo da je tribina održana u vrijeme predizborne kampanje, kada su političke stranke, istodobno, održavale svoje skupove na nekoliko mjesta u općini.
Kompletan prilog možete pogledati
U subotu, 19. srpnja 2014. održan je prvi susret Jakića u Jošavi, župa Potočani. Danas u Jakićima žive Kneževići: čiča Ilija i strina Ilinca, Kićo i Kićnica, strina Andrinca (sa sinovima i njihovim obiteljima), Antinica Grginčina i strina Jurnica. Osim njih tu žive tetka Luja Barukčić, a i Stijepo Udovčić. Gore, uz cestu, žive strina Matnica Knežević, zatim Marinko Knežević, a u Potočane se odselio Anto Čikin... U Jakićima se nalaze imanja pokojnih Stjepana i Blaža Kneževića, kao i babe Anđe Knežević.
Koliko mi poznajemo Bosansku Posavinu? Po čemu je poznata župa Potočani? Koje su vojne postrojbe djelovale u Posavini od 1941. do 1945.?
Udruga "fra Grga Vilić" planira ovoga ljeta (2014.) objaviti veliku "Enciklopediju Bosanske Posavine" (na oko 800 stranica). Prema podatcima iz ove prve Enciklopedije Bosanske Posavine, udruga je napravila kviz znanja koji možete pogledati
A za sve zainteresovane za Enciklopediju već danas donosimo Predgovor autora mr.sc.Ante Kneževića kao i tri stručne ocjene (kritike ) ove Enciklopedije koje možete svući poveznicom ispod
Odžak. 16. travnja 2014.
Čestitka Predsjedatelja i Zamjenika predsjedatelja Općinskog vijeća povodom 22. obljetnice utemeljenja 102. odžačke brigade HVO-a
Povodom obilježavanja 22. godišnjice utemeljenja 102. odžačke brigade HVO-a, članovima obitelji poginulih, umrlih i nestalih branitelja izražavamo duboku sućut u ime vijećnika Općinskog vijeća, kao i u svoje osobno ime.
Uvaženom Brigadiru, vojnicima, dočasnicima i časnicima 102. brigade HVO-a, koja je bila i ostala ponosom naše Općine i cijele nam Posavine, kao i cijenjenim pripadnicima Udruga proisteklih iz Domovinskog rata, upućujemo iskrene čestitke povodom 22. obljetnice njezina utemeljenja.
Neka 17. travnja zauvijek ostane dan spomena i ponosa na sve branitelje koji su podnijeli žrtvu za našu slobodu i opstojnost na rodnoj grudi !
Pero Radić, predsjedatelj
Mirsad Ahmetović, zamjenik predsjedatelja
Projekt »Bosanska Posavina 2030. godine« predstavljen je javnosti 11. prosinca 2013. u odžačkom Centru za kulturu. Na tribini su o budućnosti Posavine govorili prof. dr. sc.Ivo Grgić s Agronomskog fakulteta u Zagrebu; istraživačica etnoglazbene baštine mr.
Kristina Čustonjić iz Žepča te predsjednik Udruge Anto Knežević. Nastupile su i narodna sviračica Marica Filipović i pjevačica Kaja Pavlović iz Žepča. Konačnu verziju ovog dokumenta za koji je Uvod napisao Prof.dr.sc. Ivo Grgić možete pogledati ili skinuti
U subotu, 10. Svibnja, u dvorani tvrtke MSAN, Buzinska cesta 10, Buzin, Zagreb, održana je izborna skupštinu Udruge bosanskih hrvata PRSTEN, na kojoj je, između ostalog, izabrano novo čelništvo.
Novi predsjednik udruge je Mijo Marić, ugledni psiholog-psihoteraput, rođen u Brčkom, a njegov zamjenik Pavo Zubak, uspješni poduzetnik.
Pored njih, izabran je Upravni odbor, koji po statutu broji 50 članova, a čine ga: predsjednik Udruge, zamjenik predsjednika Udruge, glavni tajnik Udruge, predsjednici i zamjenici predsjednika podružnica u Osijeku, Varaždinu, Rijeci, Malom Lošinju, Vinkovcima, Slavonskom Brodu i Krku, predsjednik i zamjenik predsjednika Foruma mladih, predsjednica i zamjenica predsjednice Kluba žena, predsjednik i zamjenik predsjednika Kluba znanstvenika, predsjednik i zamjenik predsjednika Kluba poduzetnika, predsjednik Upravnog odbora Zaklade, ravnatelj Zaklade, predsjednik i zamjenik predsjednika Vijeća za medije, pet članova Udruge koji žive u BiH (Franjo Rajković, Pero Gudelj, Ilija Zirdum, Dragan Živković iz Orašja i Mijo Ćosića), te 16 članova koje je izabrala Skupština iz redova uglednih i aktivnih članova Udruge.
Također, izabran je i novi Nadzorni odbor koga čine: Josip Sarić, predsjednik, Sandra Bagarić, Stipo Matić, Ivo Jelušić, Drago Prgomet, Petar Mrkonjić i Slađana Bešlića, te Sud časti koji broji pet članova.
Pored navedenog, usvojeno je i nekoliko dokumenata (Izvješće o radu Udruge za razdoblje 15.12.2013.-10.05.2014. godine, Izvješće o financijskom poslovanju za razdoblje 15.12.2013.- 10.05.2014. godine, Nalaz i mišljenje NO o radu izabranih tijela upravljanja Udruge Prsten za razdoblje 15.12.2013.-10.05.2014, Prijedlog Programa rada za 2014/2015, Prijedlog financijskog plana za 2014/2015.).
Skupština je završena govorom novoizabranog predsjednika Mije Marića.
U nedjelju, 6. travnja 2014. godine, u Vrbovcu je predstavljena knjiga Ive Lubine "Škola u Vrbovcu". Sunakladnik knjige je udruga "fra Grga Vilić". Dvorana vrbovačkoga Doma bila je premala da primi sve zainteresirane. Vrata su bila otvorena tako da izlaganja čuju i oni što su stajali u hodniku. Među nazočnima bili su Vrbovčani, članovi autorove i suprugine rodbine, kao i brojni prijatelji.
O knjizi su govorili: prof. Andrea Lubina, voditeljica programa; mr. sc. Anto Knežević, recenzent knjige i predsjednik udruge "fra Grga Vilić"; Luka Jurić, direktor Turističke zajednice Županije Posavske, te sam autor, Vrbovčanin Ivo Lubina.
Izvor udruga "fra Grga Vilić"
Ovdje se ne rađa
samo da se živi
Ovdje se ne živi
samo da se umire
Ovdje se ponekad
i umire da se živi